stanford-oval/wikipedia huggingface dataset:
וולטון פורד
הערות שוליים

↑  Walton Ford on Naturalia, A New Show from Sotheby’s & Paul Kasmin Gallery, youtube, ‏2017
| --- | --- |
בקרת זהויות :  NLI: 987007452738705171  PLWABN: 9810639178905606  BIBSYS: 9029997  BnF: cb14527938v (data)  GND: 124806163  ISNI: 0000 0000 8381 5774  LCCN: n97088823  MusicBrainz: 758459fe-a069-4082-913b-bcfac468fe89  NKC: jx20101013007  NTA: 411990225  RERO: 02-A017976586  RKD: 278333  SNAC: w6xp77td  SUDOC: 079860923  ULAN: 500333481  VIAF: 50170648   WorldCat (עם VIAF): 50170648 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
נחמיה העמסוני

קבר התנא נחמיה העמסוני
רבי נחמיה העמסוני היה תנא - כנראה מהדור השני של התנאים. על פי חוקרים רבים הוא נחום איש גמזו.
אמרותיו

לפי אחת הגרסאות בגמרא, היה הוא זה ש"דורש כל 'את'ים שבתורה, כיון שהגיע ל'את ה' אלוקיך תירא' – פירש (מפני שעל פי כללי הדרש 'את' משמעותו ריבוי, וכאן מדובר על יראת ה', וחלילה לומר שיש לאדם לירא ממישהו מלבד הקב"ה). אמרו לו תלמידיו: רבי, כל אתים שדרשת מה יהא עליהן? אמר להם: כשם שקיבלתי שכר על הדרישה - כך אני מקבל שכר על הפרישה! עד שבא רבי עקיבא ודרש: 'את ה' אלוקיך תירא' – לרבות תלמידי חכמים."
הרב קוק במאמרי ראיה דרך התחיה מסביר שהסיבה שרבי נחמיה העמסוני לא דרש את הפסוק הנ״ל היא מפני שהוא היה חי בזמנו  של ישו, והוא חשש שאם ידרשו מהפסוק יראה מבשר ודם זה יחזק את משיחיות השקר.

דרך לימוד זו דומה לדרך לימוד עליה מסופר לגבי נחום איש גמזו, שעליו מסופר ביחס לרבי עקיבא ”אתה ששימשת את נחום איש גם זו כ"ב שנה שהיה דורש כל אתין שבתורה”. דמיון זה הביא חוקרים אחדים לזהות בין נחמיה העמסוני לנחום איש גמזו. עם זאת, בירושלמי נאמר שנחמיה העמסוני הוא ששימש את רבי עקיבא, כך שהוא היה תלמידו של רבי עקיבא, ולא יכול להיות רבו. וכך הכריעו חוקרים אחרים.
מסורת על מקום קבורתו

"למערב צפת, בכפר כנס פראדי, מערה אחת, ואומרים העולם ששם קבור נחום איש גמזו. ואינו אלא נחמיה העמסוני, וטעו העם." (ר' חיים ויטאל, בשם האר"י[דרוש מקור])
מקום קבורתו בפרוד שבגליל העליון.
ג'ון דה לנסי

| --- | --- |

 לידה:  20 במרץ 1948 (בן 76) פילדלפיה, פנסילבניה, ארצות הברית
 שם לידה:  John Sherwood de Lancie, Jr. 
 מדינה:  ארצות הברית 
 תקופת הפעילות:  מ-1976
 מקום לימודים:  בית הספר ג'וליארד  אוניברסיטת המדינה קנט 
 בן או בת זוג:  מארני מוסימן (20 במרץ 1984–?) 
 צאצאים:  קיגן דה לנסי 
 מספר צאצאים:  2 
 delancie.com
 פרופיל ב-IMDb
 
ג'ון דה לנסי (באנגלית: John de Lancie; נולד ב-13 בנובמבר 1948) הוא שחקן אמריקאי, המופיע בסרטי קולנוע ובתוכניות טלוויזיה מאז 1977. הוא ידוע בעיקר בזכות תפקידיו החוזרים כקיו בסדרות "מסע בין כוכבים" השונות, וכפרנק סימונס בסדרה "סטארגייט SG-1".
חיים אישיים

דה לנסי נולד בפילדלפיה, פנסילבניה, בנם של אנדריאה וג'ון דה לנסי, אשר היה נגן האבוב הראשי של תזמורת פילדלפיה בשנים 1954–1977, ובשעתו אחד מנגני האבוב הידועים ביותר בעולם. הוא נשוי לשחקנית והזמרת מארני מוסימן ויש להם שני בנים, קיגן ואואן.
קריירת משחק > מסע בין כוכבים

דה לנסי ידוע בעיקר בזכות גילום דמותו האיקונית של קיו, דמות חוזרת בזיכיון "מסע בין כוכבים", בעלת כוחות על-אנושיים. קיו הוא אחת ממספר בודד של דמויות המופיעות במספר סדרות שונות של זיכיון "מסע בין כוכבים": שמונה פרקים של "מסע בין כוכבים: הדור הבא" ("Encounter at Farpoint",‏ "Hide and Q",‏ "Q Who",‏ "Deja Q",‏ "Qpid",‏ "True Q",‏ "Tapestry",‏ "All Good Things...‎"), פרק אחד בסדרה "מסע בין כוכבים: חלל עמוק 9" ("Q-Less"), ובשלושה פרקים של "מסע בין כוכבים: וויאג'ר" ("Death Wish",‏ "The Q and the Grey",‏ "Q2"). בנו של דה לנסי, קיגן, הופיע עם אביו כבנו של קיו בעונה 7 של "מסע בין כוכבים: וויאג'ר", בפרק "Q2". באפריל 2021 פורסם שדה לנסי יחזור לגלם את הדמות בעונתה השנייה של הסדרה "מסע בין כוכבים: פיקארד".
קריירת משחק > תפקידים אחרים בטלוויזיה

בנוסף לתפקידיו ב"מסע בין כוכבים", דה לנסי הופיע במספר רב של תוכניות טלוויזיה אחרות. הוא כיכב ב-"Legend" – יצירתו של תסריטאי "מסע בין כוכבים" מייקל פילר; היו לו תפקידים חוזרים ונישנים בסדרה "סטארגייט SG-1" כסוכן NID. הוא גם הופיע כד"ר דירוי בשלושה סרטי טלוויזיה של "Emergency!‎". בנוסף, דה לנסי גם הופיע בפרקים בודדים של סדרות שונות כגון "שובר שורות", "היחידה", "Law & Order: LA",‏ "Torchwood: Miracle Day",‏ "Touched by an Angel", ו-"Special Unit 2".
דה לנסי גילם מספר דמויות בסדרות אנימציה שונות, ובהן "Duck Dodgers", "העצבונים", "Max Steel", וכן את אפלון בסדרה "הפוני הקטן שלי: חברות היא קסם".
דה לנסי העניק את קולו לסדרת פרסומות של ג'נרל מוטורס בראשית שנות ה-80.
קריירת משחק > קולנוע

בין סרטי הקולנוע בהם השתתף: "היד שמנענעת את העריסה"‏, "Get Smart, Again!‎", "פישר קינג", "Bad Influence"‏, "The Onion Field"‏, "Taking Care of Business"‏, "Fearless"‏, "Arcade"‏, "Multiplicity"‏, "Woman on Top"‏, "Nicolas"‏, "Good Advice"‏, "Patient 14"‏, "The Big Time"‏, "Teenius"‏, "פתולוגיה"(אנ')‏, "Evolver"‏, 
"Reign Over Me"‏, "My Apocalypse"‏, "You Lucky Dog" ו-"Bronies The Unexpected fans Of My Little Pony".
קריירת משחק > תיאטרון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירת משחק > דרמות אודיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירת משחק > משחקי מחשב

דה לנסי העניק את קולו לדמויות אנטוניו מלוצ'יו (מתוך משחק המחשב "Interstate '76"), המלאך טריאס (מתוך משחק המחשב "פליינסקייפ: טורמנט"), וד"ר מוות (מתוך משחק המחשב "Outlaws" משנת 1997). כמו כן, הוא סיפק את קולו עבור ויליאם מיילס במשחקים "Assassin's Creed: Revelations" ו-"Assassin's Creed III", פרופ' פיץ קוואדרנגל ("Quantum Conundrum") וכן קיו ("Star Trek: Borg" ו-"Star Trek: The Game Show").
קריירת משחק > תעודה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מוזיקלית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירת כתיבה

ביחד עם פיטר דייוויד, דה לנסי היה שותף בכתיבת הרומן "I, Q", כמו גם הרומן "Soldier of Light", אותו כתב יחד עם טום קול. כמו כן, הוא היה אחד מכותבי ספר הקומיקס "The Gift" בהוצאת DC קומיקס.
הערות שוליים

↑  "John de Lancie Biography (1948-)". Filmreference.com. 1948-03-20. נבדק ב-2012-10-13.
↑  Q Returns to Star Trek: Picard, Star Trek official Website
1 2  "Watch Star Trek's John de Lancie playing a godlike entity on My Little Pony". Io9.com. 2011-09-12. נבדק ב-2012-08-02.
| --- | --- |
בקרת זהויות :  NLI: 987007359466805171  PLWABN: 9810661029005606  BNE: XX1224669  BnF: cb14169837v (data)  GND: 140136096  ISNI: 0000 0000 7839 8806  LCCN: n95026954  MusicBrainz: 98b91034-2ca5-42ef-888c-8f25b6461b0b  NLK: KAC2020M6162  SUDOC: 243356641  VIAF: 103436740   WorldCat (עם VIAF): 103436740
לאה פלטשר

| --- | --- |

 לידה:  30 באוגוסט 1916 אודסה, האימפריה הרוסית 
 פטירה:  1 בינואר 2012 (בגיל 95) 
 מידע כללי
 שם לידה:  לאה לדרמן 
 מדינה:  ישראל 
 בן או בת זוג:  צבי איילון 
 מספר צאצאים:  3 
 ספורט
 ענף ספורט:  הטלת כידון, זריקת דיסקוס 
 
לאה פלטשר נושאת את דגל המשלחת הישראלית למכביה השנייה, 1935
לאה לדרמן פלטשר-איילון (30 באוגוסט 1916 - 1 בינואר 2012) הייתה אתלטית ישראלית. חברת המשלחת הארצישראלית למשחקים העולמיים לנשים (לונדון 1934) וסגנית אלופת ארץ ישראל הראשונה (1935) בהטלת כידון ובזריקת דיסקוס.
פלטשר נודעה גם כחלוצה בהוראת נימוסים והליכות בישראל ומנחת דוגמניות ומלכות יופי. עיסוקה הקנה לה את הכינוי "אמילי פוסט" הישראלית.
חייה

פלטשר נולדה באודסה שבאוקראינה בשם לאה לדרמן, בת זקונים למשפחה ציונית בת 12 נפשות. אביה, מרדכי לדרמן, היה רופא וכונה "מוטל המרפא". בעקבות פרעות פטליורה נמלטה משפחתה של פלטשר מאוקראינה לארץ ישראל, והשתכנה ביפו.
חייה > קריירה ספורטיבית > 1932

פלטשר למדה בגימנסיה בלפור, והצטיינה במיוחד בספורט. היא התאמנה בקבוצת מכבי תל אביב. ב-1932, כשהייתה בת 16, השתתפה במכביה הראשונה בתחרויות לנערות וזכתה במדליות זהב בהטלת כידון (19.82 מטר) וזריקת כדור תלי (28.35 מטר).
חייה > קריירה ספורטיבית > 1934

ב-1934, בהיותה בת 18, השתתפה פלטשר במשלחת הישראלית למשחקים העולמיים לנשים שנערכו בלונדון. בנות המשלחת הישראלית השתתפו בארוחות ואירועים רשמיים רבים, ביניהן ארוחת ערב פורמלית שערך לכבודן הלורד מלצ'ט. ארוחה זו הפכה לאירוע המכונן בחייה של פלטשר, שהבחינה בהבדלים הניכרים בין גינוני השולחן של המשלחת הישראלית לאלו של שאר המשלחות. אז החליטה פלטשר כי תלמד נימוסים והליכות, ואף תעביר את הידע שצברה לישראלים אחרים, על-מנת שאיש מהם לא יבוא במבוכה בעת שהוא מייצג את מדינת ישראל.
חייה > קריירה ספורטיבית > 1935

במכביה השנייה שנערכה באפריל 1935 זכתה פלטשר לכבוד לשאת את דגל ישראל במצעד המשלחות והייתה לנושאת דגל אישה היחידה מבין כל המשלחות. באליפות ארץ ישראל הראשונה באתלטיקה שנערכה ב-28 בדצמבר אותה שנה היא זכתה ב-3 מדליות, 2 כסף ו-1 ארד. מדליות כסף, בהטלת כידון בתוצאה של 23.38 מטר, אחרי חברתה לאגודה ויקטוריה לרנר (25.27 מטר) ולפני מרגלית ספיר ממכבי רחובות (19.85 מטר) ובזריקת דיסקוס בתוצאה של 22.07 מטר, אחרי ויקטוריה לרנר (23.56 מטר) ולפני עליזה שורנר ממכבי רחובות (19.74 מטר).
הערות שוליים

↑  היום נגמרת המכביה בטקס סיום נהדר, דואר היום, 31 במרץ 1932
↑  מתוצאות ההתחרויות, דואר היום, 1 באפריל 1932
↑  גילה מצא, אינטימית ופרימיטיבית, מעריב, 29 ביוני 1989
↑  ליפא לויתן, ארץ ישראל באולימפיאדת הנשים,  הירדן, 7 בספטמבר 1934
↑  הרבנאות הא"י לנשים באתלטיקה קלה, הַבֹּקֶר, 31 בדצמבר 1935
↑  הצלחה רבה לתחרויות האתלטיקה הקלה בתל אביב, הַבֹּקֶר, 26 באפריל 1942
מרי דייזי ארנולד

| --- | --- |

 לידה:  1873? וושינגטון די. סי., ארצות הברית 
 פטירה:  13 באוגוסט 1955 (בגיל 82 בערך) טקומה פארק, ארצות הברית 
 
מרי דייזי ארנולד  (באנגלית: Mary Daisy Arnold; בערך 1873 – 13 באוגוסט 1955) הייתה אמנית בוטנית שעבדה עבור מחלקת החקלאות של ארצות הברית (USDA) במשך למעלה משלושים וחמש שנים, וציירה בצבעי מים מגוון רחב של פירות. היא אחת משלושת האמנים הפוריים ביותר שעבודתם נשמרת כעת באוסף צבעי המים של משרד החקלאות.
ביוגרפיה

ארנולד למדה אמנות בניו יורק והחלה את הקריירה הארוכה שלה ב-USDA בשנת 1904, והפכה לחלק מקבוצה מובחרת של מאיירים שכללה את דבורה גריסקום פאסמור, אמנדה ניוטון, רויאל צ'ארלס סטדמן וג'יי מריון שול.  מעט מאוד ידוע על מרי ארנולד. בהתייחס לקריירה שלה ב-USDA, ייתכן שהדבר נבע בחלקו מהעובדה שמסמכי המרכז הלאומי של רשומות כוח אדם בסנט לואיס מלפני 1921 הושמדו.
1060 ציורי צבעי המים שציירה ארנולד עבור USDA הם בין 1908 ל-1940. הנושאים של ארנולד כללו זנים רבים של תפוחים, תותים, פירות והדרים, כמו גם פירות אחרים כמו תאנים, פפאיות ואפרסמון. היא גם עשתה כמה עבודות קשורות כמו הרכבה וצביעה של שקופיות.
ארנולד התגוררה באזור וושינגטון הבירה. מחוץ לעבודתה ב-USDA, היא ציירה נופים בשמן.
הערות שוליים

↑  Peter H. Falk, Who was who in American Art, 1564-1975: A-F, Sound View Press, 1999, ISBN 978-0-932087-55-3. (באנגלית)
↑  "Mary Daisy Arnold". The Washington Post (August 17, 1955), p. 18
↑  "U.S. Department of Agriculture (USDA) Pomological Watercolor Collection"
↑  "Miss Mary Arnold, Former Illustrator at Agriculture". The Evening Star, Washington, D.C., Aug. 16, 1955.
↑  "The Collection of Pomological Watercolors at the U.S. National Arboretum"
↑  "Appointments in the Department of Agriculture". House Documents, 59th Congress, 2nd Session, vol. 92 (Dec. 3, 1906–Mar. 4, 1907). Washington: Government Printing Office, 1907, p. 447.
| --- | --- |
בקרת זהויות :  DSI: 9147 
תות שדה, 1912
הוגו סטריינג'

| --- | --- |

הוגו סטריינג', כפי שהופיע על עטיפת החוברת Batman: Gotham Knights #9 מנובמבר 2000, אמנות מאת בריאן בולאנד.
 סוג:  נבל-על
 הוצאה לאור:  DC קומיקס
 הופעה ראשונה:  תור הזהב של הקומיקס: Detective Comics #36 (פברואר 1940) לאחר פלאשפוינט: Detective Comics Vol.2 #5 (מרץ 2012)
 הופעה אחרונה:  לפני פלאשפוינט: Detective Comics #864 (יוני 2010)
 יוצרים:  ביל פינגר בוב קיין
 גילום הדמות:  ברדלי דריל וונג 
 מידע
 שם אמיתי:  הוגו סטריינג'
 כינויים:  ויקטור אבסונוס
 סטטוס:  פעיל
 מקצוע:  פסיכיאטר, מדען, פרופסור
 כוחות:  ללא כוחות-על אינטלקט ברמה גאונית, מומחה פסיכולוגיה, כימיה וביולוגיה.
 אזרחות:  ארצות הברית 
 דמויות קשורות
 משפחה:  אילי סטריינג' (בן)
 אויבים:  באטמן 
 
הוגו סטריינג' (באנגלית: Hugo Strange) הוא דמות בדיונית של נבל-על המופיעה בחוברות הקומיקס ביקום DC קומיקס. הדמות הופיעה לראשונה בחוברת Detective Comics #36 מפברואר 1940 ונוצרה על ידי הכותב ביל פינגר והמאייר בוב קיין. סטריינג' הוא יריבו המושבע של באטמן, והוא מאויביו הוותיקים ביותר, עוד לפני הצגתם של הג'וקר וקאטוומן. הוא גם נבל-העל הראשון שהסיק את דבר זהותו הסודית.
לפני המשבר בעולמות האינסופיים, הוגו סטריינג' היה מדען שהשתמש במכשיר גנוב של "ברק מרוכז" כדי ליצור ערפל סמיך בכל לילה ולאפשר לכנופייתו לשדוד בנקים ללא מפריע. כבר מאז, באטמן הפך לאיום עבורו, היות שבאטמן ענה לקריאת מצוקה על אדם שנרצח בידי אחד מחברי הכנופיה. חברי הכנופיה נעצרים, וסטריינג' הזועם נשבע להתנקם בבאטמן ולטמון לו מלכודת בפעם הבאה. ואכן, כתריסר פושעים מחכים לבאטמן ומעלפים אותו. באטמן מתעורר במאורתו של סטריינג' כשהוא קשור בחבל ותלוי באוויר. בעזרת כוח זרועו בלבד הוא משתחרר מכבליו, משחרר גז לתוך החדר בו היה נעול, ולוכד את סטריינג'. סטריינג' נכלא, אך לא מתכוון להישאר כלוא לזמן רב.
בתקופה שלאחר המשבר, סטריינג' הוצג מחדש כפסיכיאטר שעוזר למשטרה ללכוד את באטמן. הוא הצטייר כגאון, אך גם כפסיכוטי באותה מידה. הוא שוטף את מוחו של אחד מקציני המשטרה והופך אותו לפורע חוק. הוא מפליל את באטמן בחטיפת בתו של ראש העיר ומסיק את דבר זהותו הסודית כברוס ויין. לבסוף, באטמן מסכל את תוכניותיו וגורם לו לפקפק באמיתות גילויה של הזהות הסודית. לפי המפקח גורדון, סטריינג' היה ילד מבריק אך עם מזג חם, שננטש בעברו וגדל במשפחות אומנות. לדבריו, אף אחד לא יודע כיצד סטריינג' עבר את המכללה או סיים לימודי רפואה. סטריינג' הפך לפרופסור לפסיכיאטריה באוניברסיטת גות'אם סיטי, אך תקופתו כמורה הופסקה בעקבות התאוריות השנויות במחלוקת שלו בדבר הנדסה גנטית. הוא שואל כסף מהמאפיונר סלבטורה מורוני, המשרת את בוס העולם התחתון קרמיין פלקונה, ומקים לעצמו מעבדה. כמו כן, סטריינג' משחד אח סיעודי מושחת העובד בבית החולים לחולי נפש ארקהם אסיילום כדי לשלוח אליו למעבדה אסירים מטורפים וחשוכי מרפא שנכלאו להרבה זמן ולא יחסרו לאף אחד.
דמותו עובדה למגוון המדיות השונות, בין היתר לבאטמן: איש העטלף, ליגת הצדק ללא גבולות, הבאטמן ומשחק המחשב באטמן: ארקהם סיטי. את דמותו הצעירה של סטריינג' בסדרת הלייב אקשן "גותהאם" מגלם השחקן בי.די. וונג.
ראו גם

דוקטור פאוסטוס - דמות בדיונית דומה של חברת מארוול קומיקס המתחרה
הערות שוליים

↑  Detective Comics #36, February 1940
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
חור שחור קוסמולוגי

חור שחור קוסמולוגי, או יקום מסוג שוורצשילד, היא תאוריה מתמטית ופיזיקלית, המתבססת על תורת היחסות הכללית של אלברט איינשטיין ומציעה פתרון מתמטי לבעיית הכיוון של הזמן (או חץ הזמן).
בסיס התאוריה

בבסיס התאוריה עומדת תורת היחסות הכללית של איינשטיין, שמציגה את מרחב הזמן הקוסמי, בה החומר אומר למרחב איך להתעקם, ומרחב הזמן העקום אומר לחומר איך לנוע:
R_{\mu \nu }-{g_{\mu \nu }R \over 2}=8\pi {G \over c^{4}}T_{\mu \nu }
הפתרון שמציע קרל שוורצשילד מציג מצב בו כמות חומר סופית הנדחסת למרחב קטן בצורה אינסופית (למעשה, הדרישה איננה לאינסוף, אלא למעבר של רדיוס שוורצשילד) יוצר חור שחור במרחב הזמן עצמו.
במאמר ב-Nature משנת 1972 הציע הפיזיקאי קומר פאריה (Kumar Pathria) שאם נדחוס את כל החומר והאנרגיה ביקום הנראה (כולל חומר אפל) לחור שחור, כמות המוערכת בכ- {10}^{53}kg (כלומר 1 עם 53 אפסים אחריו), נקבל כי רדיוס שוורצשילד גדול יותר מרדיוס היקום הנראה, כ-46.5 מיליארד שנות אור. למעשה, תאורטית, ניתן לתאר מצב בו היקום הנראה (ואנחנו בתוכו) מצוי בתוך חור שחור עצום, הנמצא בתוך יקום אב גדול בסדרי גודל מהיקום הנראה.
השערת כיוון חץ הזמן

בתוך חורים שחורים ביקום שלנו, הזמן והמרחב מחליפים תפקידים: בעוד ביקום החיצוני לחור השחור הזמן מתקדם כל הזמן מהעבר לעתיד, אך ניתן לנוע בכל כיוון בשלושת ממדי המרחב, בתוך החור השחור ניתן לבחור את כיוון הזמן, אך המרחב מתקדם לעבר הסינגולריות או הרינגולריות (המתמטית) שבמרכז החור השחור (לא מסתובב ומסתובב בהתאמה).
תאורית החור השחור הקוסמולוגי מציעה פתרון לבעיית חץ הזמן, בדמות מצב שבו אם היקום הנראה נמצא בתוך חור שחור עצום, הרי שייתכן כי מרכז החור השחור מצוי בעתיד של כל החומר והאנרגיה המצוי בתוכו, ולכן לזמן יש כיוון ביקום שלנו. התאוריה מציעה למעשה שביקום האב (מחוץ לחור השחור הקוסמולוגי) לזמן אין חץ התקדמות, וניתן לנוע במימד הזמן כפי שנעים אצלנו בממדי המרחב.
חולשת התאוריה

בעוד התאוריה מציעה פתרון מתמטי המבוסס על תורת היחסות הכללית בלבד, היא נחשבת בקרב רוב הקהילה המדעית כתאוריה חלשה ולא רלוונטית, שכן לא ניתן לבצע ניסוי כלשהו שיוכיח לנו (או יפריך לנו) שאנחנו חיים בתוך חור שחור קוסמולוגי. בדומה לבעיות המוכרות האחרות עם המתמטיקה של חורים שחורים, הדרך היחידה, תאורטית, לגלות מה נמצא בתוך החור השחור היא להיכנס לתוכו, אך לא ניתן יהיה להעביר את המידע החוצה בפרק זמן סופי (או לחלופין, לפתח תאוריה של כבידה קוונטית, שאין לנו בשלב זה). באופן מקביל, כדי לדעת האם אנחנו חיים בתוך חור שחור כזה, אנחנו חייבים להביט עליו מבחוץ, אך הדבר אינו אפשרי, שכן לשם כך יש צורך לנוע במהירות גבוהה יותר ממהירות האור.
ישנם מדענים שמנסים להציע ניסוים כאלו, אך נכון ל-2024, לא נמצא ניסוי כזה שעומד במבחן ההוכחה המדעית.
הערות שוליים

↑  Pathria, R. K., The Universe as a Black Hole, Nature, 1972, עמ' 240-298
↑  Joel Smoller, Blake Temple, Shock-wave cosmology inside a black hole, 2003
דווייט שולץ

| --- | --- |

שולץ, 2013
 לידה:  24 בנובמבר 1947 (בן 76) בולטימור, ארצות הברית 
 מדינה:  ארצות הברית 
 תקופת הפעילות:  מ-1981 
 מקום לימודים:  אוניברסיטת טוזון  Calvert Hall College High School 
 בן או בת זוג:  Wendy Fulton (1983–?) 
 מספר צאצאים:  1 
 פרופיל ב-IMDb
 
ויליאם דווייט שולץ (באנגלית: William Dwight Schultz; נולד ב-24 בנובמבר 1947) הוא שחקן קולנוע, טלוויזיה, מדבב, בלוגר ושדרן אמריקאי. הוא ידוע בתפקידיו כקפטן האולינג "מד" ("מטורף מיילל") מרדוק בסדרת האקשן המצליחה משנות ה-80 צוות לעניין וכ"רג'ינלד בארקלי" בסדרות "מסע בין כוכבים: הדור הבא" ו"מסע בין כוכבים: וויאג'ר", והסרט "מסע בין כוכבים: המפגש".
ביוגרפיה

שולץ נולד בבולטימור, מרילנד. הוא ממוצא גרמני והוא קתולי. הוא למד בבית הספר התיכון הול קולג' ובאוניברסיטת טואוסון.
קריירה

תפקיד הפריצה של שולץ היה בדמותו של "קפטן האולינג מד – ("מטורף מיילל") מרדוק" בסדרת הטלוויזיה צוות לעניין. לאחר מכן הוא הופיע בכמה סרטים, ביניהם "המאוורר" (1981).
הוא שיחק בסרט "Fat Man and Little Boy" בתפקיד רוברט אופנהיימר משנת 1989.
בתחילת בשנות ה-90 היה לו תפקיד חוזר כסגן "רג'ינלד בארקלי" בסרטי מסע בין כוכבים: "מסע בין כוכבים: הדור הבא", "מסע בין כוכבים: וויאג'ר", ובסרט "מסע בין כוכבים: המפגש".
הוא שיחק בסרט הטלוויזיה "Child of Rage" משנת 1992, לצד  מל האריס. הסרט מתאר זוג רחום המאמץ ילדה שעברה התעללות מינית.
בנובמבר 2009 אישר שולץ כי הוא וכוכב "צוות לעניין" לשעבר, דירק בנדיקט, יופיעו בתפקיד קמע בסרט העלילתי "צוות לעניין", רימייק לסדרה המצליחה.
הוא שיחק בתפקידי אורח בסדרות רבות. בין היתר ב"פליפר", "בבילון 5" ו"ווקר".
שולץ הוא מדבב עסוק והוא נתן את קולו למשחקי וידאו, סדרות וסרטי אנימציה בטלוויזיה ובקולנוע. בין היתר דיבב בסדרות "בן 10", "בן 10: כוח החייזרים", "ג'וליאן המלך" ו"באטמן".
חיים אישיים

שולץ התחתן עם השחקנית ונדי פולטון (אנ') בשנת 1983. בתם אווה (ילידת 1987) משרתת במרינס.
שולץ הוא נוצרי שמרן, והוא החל להופיע בקביעות  בשנת 2012, בתוכנית שיחה פוליטית באינטרנט בהנחיית ג'יימי גלזוב, העורך הראשי של מגזין FrontPage. הוא גם מפרסם פרשנויות פוליטיות ופודקאסטים באתר המעריצים הרשמי שלו.
הערות שוליים

↑  Margulies, Lee (20 ביולי 1985). "Dwight Schultz: Typecast As Versatile". The Los Angeles Times. נבדק ב-31 בדצמבר 2010. {{cite news}}:  (עזרה)
↑  "Sound file" (MP3). Dwightschultzfansite.nl. נבדק ב-14 בפברואר 2016. {{cite web}}:  (עזרה)
↑  "Dwight Updates Archive". Dwightschultzfansite.nl. נבדק ב-12 באוגוסט 2011. {{cite web}}:  (עזרה)
↑  "The Official Dwight Schultz fansite". Dwightschultzfansite.nl. נבדק ב-14 בפברואר 2016. {{cite web}}:  (עזרה)
↑   דווייט שולץ, סרטון  באתר יוטיוב
↑  "The Glazov Gang". YouTube. נבדק ב-14 בפברואר 2016. {{cite web}}:  (עזרה)
| --- | --- |
בקרת זהויות :  PLWABN: 9812000267705606  BIBSYS: 4098570  BNE: XX1107798  BnF: cb14225433r (data)  GND: 1262360757  ISNI: 0000 0001 1490 4893  LCCN: no97077126  NLK: KAC2020Q7420  SNAC: w6s03h09  SUDOC: 149680090  VIAF: 39588385   WorldCat (עם VIAF): 39588385
הרפתקאות הברון מינכהאוזן

| --- | --- |

כרזת הסרט
 מבוסס על:  Singular Travels, Campaigns, Voyages, and Sporting Adventures of Baron Munnikhouson, commonly pronounced Munchausen 
 בימוי:  טרי גיליאם 
 הופק בידי:  תומאס שוהלי ריי קופר ג'יק אברטס דייוויד טומבלין סטרטון ליאופולד
 תסריט:  טרי גיליאם, צ'ארלס מק'קיאוון 
 עריכה:  פיטר הוליווד
 שחקנים ראשיים:  ג'ון נוויל שרה פולי אריק איידל ג'ונתן פרייס אוליבר ריד אומה תורמן
 מוזיקה:  מייקל קיימן
 צילום:  ג'וזפה רוטונו 
 מדינה:  בריטניה בריטניה
 חברת הפקה:  Allied Filmmakers
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  8 בדצמבר 1988 (מערב גרמניה) 17 במרץ 1989 (הממלכה המאוחדת)
 משך הקרנה:  126 דקות
 שפת הסרט:  אנגלית
 סוגה:  הרפתקאות, פנטזיה, קומדיה
 תקציב:  $46,630,000‏
 הכנסות:  $8,083,123 (בארצות הברית)‏
 הכנסות באתר מוג'ו:   adventuresofbaronmunchausen
 פרסים:  4 מועמדויות לפרס אוסקר
 דף הסרט ב־IMDb
 
הרפתקאות הברון מינכהאוזן (באנגלית: The Adventures of Baron Munchausen) הוא סרט הרפתקאות קומי בריטי משנת 1988, בבימויו של טרי גיליאם, בכיכובם של ג'ון נוויל, שרה פולי, אריק איידל, ג'ונתן פרייס, אוליבר ריד, ואומה תורמן.
עלילת הסרט, אשר נכתב על ידי גיליאם וצ'ארלס מק'קיאוון, מבוססת על סיפורי מעשיות אודות האציל הגרמני מהמאה ה-18 הברון מינכהאוזן, ומעלליו במהלך המלחמה נגד האימפריה העות'מאנית. הסרט זכה לביקורות משבחות, אבל נחל כישלון בקופות הכרטיסים.
צוות השחקנים והדמויות

| שם השחקן/ית | שם הדמות | הערות |
| --- | --- | --- |
| ג'ון נוויל | הברון מינכהאוזן |  |
| שרה פולי | סאלי סולט |  |
| אריק איידל | ברתולד / דזמונד |  |
| ג'ונתן פרייס | הורציו ג'קסון |  |
| אוליבר ריד | וולקן |  |
| אומה תורמן | ונוס / רוז |  |
| ביל פטרסון | הנרי סולט |  |
| צ'ארלס מק'קיאוון | רופרט / אדולפוס |  |
| וינסטון דניס | ביל / אלברכט |  |
| ג'ק פורביס | ג'רמי / גוסטבוס |  |
| רובין ויליאמס | מלך הירח |  |
| ולנטינה קורטז | אריאדנה / ויולט |  |
| פיטר ג'פרי | מהמוט הראשון |  |
| אליסון סטדמן | דייזי |  |
ריי קופר: 
| דון הנדרסון | קומנדר |  |
| סטינג |  | הופעת קמע |
טרי גיליאם:
הערות שוליים

↑  "THE ADVENTURES OF BARON MUNCHAUSEN (PG)". British Board of Film Classification. 1988-12-12. נבדק ב-2013-05-22.
1 2
↑  יונתן ארוך, אמת לא חובה -  "הרפתקאות הברון מינכהאוזן״ - קולנוע מוזיאון ת״א, חדשות, 18 במאי 1989
↑  Robin Williams Fansite: FAQ: Films, Stand-Up, Comedy and TV Show Appearances. Q: Why is Robin credited in some projects as Ray D. Tutto, Marty Fromage and Sudy Nim? A: These are all in-jokes related to Robin's cameo appearances. In The Adventures of Baron Munchausen, Robin's King of the Moon character proclaims himself "re di tutto" ("king of everything" in Italian). [This phrase sounds identical to "Ray D. Tutto".]
↑  "The Adventures of Baron Munchausen" (PDF). The Buffalo Film Seminars. University at Buffalo. IV (14): 1. 4 בדצמבר 2001. נבדק ב-25 בינואר 2014. {{cite journal}}:  (עזרה)
| --- | --- |
בקרת זהויות :  GND: 4263890-2
דגלנו (ישראל)

| --- | --- |
 עורך ראשי:  משה שנפלד
 תאריכי הופעה:  1939–1998 (כ־59 שנים)
 שפה:  עברית 
 
דגלנו היה ירחון חרדי המזוהה עם צעירי אגודת ישראל, שהופיע במשך כשישים שנה, מ־1939 ועד 1998.
ב־1939 יצאו שלושה גיליונות לא סדירים בשמות שונים מטעם התנועה. הראשון, בשם "דגלנו", יצא בערב פסח תרצ"ט (אפריל 1939), השני, תחת השם "דרכנו", יצא בט"ו אייר תרצ"ט (מאי 1939), ובשם "קולנו" בערב שבועות תרצ"ט (מאי 1939).
בגיליון השישי חזר[דרושה הבהרה] עמרם בלוי לערוך את הביטאון, את בגיליון התשיעי עברה הוצאת הירחון לתל אביב.
במהלך מלחמת העצמאות יצא גיליון מיוחד בשם דגלנו למגויס.
עורך הירחון במשך כשלושים שנה היה משה שנפלד. בשנות התשעים היה עורך הירחון ישראל שפיגל.
ב־1998 חדל הירחון להופיע, עקב הופעת יתד נאמן, ששאב את מרבית קוראיו.
הערות שוליים

↑  יוסף פומד, מתווי דרכים: עיתונות אגודת ישראל, הקיבוץ המאוחד, 2010, עמ' 138
↑  מנחם קרן־קרץ, החרדים ומדינת ישראל בעשור הראשון לקיומה בראי העיתונות החרדית, קשר 52, חורף 2019
אתרים צלבניים בארץ ישראל

מפת מבצרי צלבנים בלבנט
שרידי מבצרים וערים צלבניות בולטים בנוף ארץ ישראל, לבנון, ירדן וסוריה - עדות לתנופת הבנייה חסרת התקדים של שליטי ממלכת ירושלים ויתר המדינות הצלבניות. מדינות אלו התקיימו בזכות ארגון צבאי ייחודי, שנשען על צבא ומערכת ביצורים אדירה שהיא, כדברי פרופ' יהושע פראוור, "החלק המקורי והמרשים ביותר של היאחזות הצלבנים במזרח". הצלבניים שאבו את השראתם בבניה בעיקר מידע אדריכלי אירופאי, אך גם מידע ביזנטי ומוסלמי עשיר שנאסף במהלך מסעי הצלב. הצלבנים לא רק שתכננו ובנו מבצרים ומערכות ביצורים, המהווים סינתזה מוצלחת בין מערב למזרח, אלא גם התעלו על מוריהם ובנו מבצרים ובהם פתרונות מוצלחים, שהפכו בתורם לאבני בניין בסיסיות באדריכלות הצבאית האירופאית של ימי הביניים.